Muhammad Yasin Al-Fadani

Muhammad Yāsīn Al-Fādānī Al-Hasanī Al-Makkī محمد ياسين بن محمد عيسى الفاداني الحسني iyâ arèya sèttong olama' pakar èlmo hadis, ghuru, bân ahli èlmu falak katoronan Minangkabau. Panjhânnenganèpon asma lengkabbhâ Abū Faydh ‘Alām Al-Dīn Muhammad Yāsīn bin Muhammad ‘Īsā bin Ja'far Ash-Shādiq Al-Fādānī Al-Hasanī Al-Makkī Asy-Syāfi’ī. Panjhânnenganèpon èlahèraghi neng 27 Sya'bân 1335H/ 17 Juno 1915 M è Mekka al-Mukarromah, sèttong kotta moljâ teppa' è kennângan Misfalah. Syekh Yāsīn andi' pangkat Musnid ad-Duniyâ sèttong pangkat sè sanget mlarat, sabâb bisa èkocaaghi jhâ' taḍâ' sèttong hadis, sè bâḍâ ḍâlem kètab-kètab hadits, napa bhâi dhârâjhât hadist kasebbhut, sè mutawwir, masyhur, shohih, hasan, dhoif, bân laènna sè panjhânnenganèpon andi' sanaddhâ sè asambhung (musalsalan muttashilan). Mala taḍâ' sèttong kètab sè bâḍâ è dunnya, kajhâbhâ panjhânnenganèpon andi' sanaddhâ sampè' ka panulis otabâ sè nyuson kètab kasebbhut. Saka'dinto dhâbu ḍâri Sayyid Abdullah Al-Ghumary bân Syekh Ali Jum'ah ḍâri Al Azhar Mesir. Dhinèng Sayyid Segaf bin Muhammad as-Segaf ajhulughi panjhânnenganèpon Suyutiyyu-Zamanihi. Panjhânnenganèpon èlahèraghi ḍâri orèng towa Syaikh Muhammad ‘Isa Al-Fadani Al-Hasani bân Nyai Maimunah binti Abdullah Al-Fadani, kaduwâ'na katoronan Minangkabau. Maskè èkennal mènangka Al-Hasani, katoronan Imam HAsan bin Abi Thalib, panjhânnenganèpon jhughân anḍi' sambhungan nasab ḍâri Imam Husain bin Abi Thalib otabâ sèbiasa èkennal mènangka Al-Husaini.

Sombher